Γιόκο Όνο

Η Γιόκο Όνο (, αγγλικά: Yoko Ono, 18 Φεβρουαρίου 1933) είναι Γιαπωνέζα καλλιτέχνης, τραγουδίστρια, στιχουργός και ακτιβίστρια, περισσότερο γνωστή για το έργο της στη μουσική, στην τέχνη της περφόρμανς και στη δημιουργία φιλμ. Έγραψε τραγούδια με φεμινιστικό περιεχόμενο. Είναι η χήρα και δεύτερη γυναίκα του Άγγλου μουσικού Τζον Λένον. 

 Βιογραφία 
Γεννημένη στο Τόκιο το 1933 από πατέρα τραπεζίτη, η Γιόκο Ονο επέζησε του σφοδρού βομβαρδισμού της πόλης το 1945 κρυμμένη στο οικογενειακό καταφύγιο. Η Όνο φοίτησε, με διαλείμματα όποτε η οικογένειά της έπρεπε να μείνει στο Σαν Φρανσίσκο ή στο Ανόι, στο Peers School του Τόκιο, το οποίο δεχόταν αποκλειστικά αριστοκράτες και μέλη της αυτοκρατορικής οικογένειας. Όμως το 1953, άφησε τις σπουδές της και πήγε στη Νέα Υόρκη να σμίξει ξανά με την οικογένειά της. Στη Νέα Υόρκη πέρασε λίγο χρόνο στο Κολέγιο Σάρα Λόρενς και συνδέθηκε με καλλιτέχνες της πόλης, καθώς και με την ομάδα Fluxus. Το 1966 γνώρισε τον Τζον Λένον σε μία έκθεσή της, στο Λονδίνο. Η Γιόκο Όνο βρισκόταν στις ετοιμασίες για την έκθεσή της στην γκαλερί Indica. Δύο χρόνια αργότερα έγιναν ζευγάρι. Παντρεύτηκαν το 1969 και πέρασαν το ταξίδι του μέλιτος σε μία σουίτα του ξενοδοχείου Χίλτον στο Άμστερνταμ απ' όπου διαμαρτυρήθηκαν κατά του πολέμου του Βιετνάμ, με το περίφημο Bed-In. Το 1969, το επανέλαβαν στο Μόντρεαλ. Οι ορκισμένοι φαν των Beatles την κατηγόρησαν για τη διάλυση του συγκροτήματοςYoko Ono: Το avant garde άγγιγμα μιας γυναίκας-δράκου, Διαπασών, τεύχος 2, σελ. 60-61, Απρίλιος 2007. Για τους φιλότεχνους είναι μια ιδιαίτερη αβανγκάρντ εικαστικόςΓιόκο Όνο, η γυναίκα που ο κόσμος λατρεύει να μισεί Tvxs.
μικρογραφία|260x260εσ|Η Όνο πηγαίνει λουλούδια στο μνημείο του Τζον Λένον (2005)
Η Γιόκο Όνο δεν ήταν μόνο η μούσα και σύντροφος του Τζον Λένον στη ζωή αλλά και η συνοδοιπόρος του στην τέχνη που και οι δύο υπηρέτησαν με πάθος.

Μετά τη δολοφονία του Λένον, η Όνο έκοψε τελείως τα ναρκωτικά με σκοπό να γίνει μία «καλή μητέρα»Γιόκο Όνο: Ο Τζον Λένον κατέπνιγε την επιθυμία του να κοιμηθεί με άλλους άνδρες Πρώτο Θέμα. Η ίδια δήλωσε το 1970 ότι ο Λένον δεν ήταν ο καλύτερος σύζυγος και πως αν γύριζε τον χρόνο πίσω δεν θα τον ξαναπαντρευόταν, «η συμπεριφορά του ήταν απάνθρωπη», είπε χαρακτηριστικά.

Το 2015, σε συνέντευξη Τύπου σχετικά με νέα της έκθεση, η Γιόκο Ονο αποκάλυψε τη στενή σχέση και την ερωτική έλξη, που την είχε κάποτε ενώσει με τη Χίλαρι ΚλίντονΓιόκο Ονο: Είχα μια ερωτική σχέση με την Χίλαρι Κλίντον το '70  The Times Of Change.

Το 2017, με απόφαση της Ένωσης Εθνικών Εκδοτών Μουσικής, το τραγούδι Imagine δεν ανήκει πλέον μόνο στον Τζον Λένον, αλλά οι στίχοι του τραγουδιού φέρουν και την υπογραφή της Γιόκο Όνο.

Τον Νοέμβριο του ίδιου έτους, παρουσιάστηκαν στα κεντρικά γραφεία της αστυνομίας του Βερολίνου 100 κλεμμένα αντικείμενα του Τζον Λένον που κατάφεραν να ανακτήσουν οι γερμανικές αρχές. Πρόκειται για αντικείμενα που είχαν κλαπεί από το διαμέρισμα της Γιόκο Ονο στη Νέα Υόρκη και ανάμεσά τους ήταν τρία ημερολόγια, τα γυαλιά σήμα-κατατεθέν του «σκαθαριού», μία ταμπακιέρα, αλλά και χειρόγραφες παρτιτούρες. Τα αντικείμενα είχαν κλαπεί από τον πρώην σοφέρ της Γιόκο Όνο, ο οποίος διέφυγε στην Τουρκία.

 Δισκογραφία 
 Έτος  Τίτλος  Πληροφορίες 1968  Unfinished Music No. 1: Two Virgins  Με τον Τζον Λένον 1969  Unfinished Music No. 2: Life with the Lions  Wedding Album  Live Peace in Toronto 1969  1970  Yoko Ono/Plastic Ono Band   1971  Fly  1972  Some Time in New York City  Με τον Τζον Λένον 1973  Approximately Infinite Universe   Feeling the Space   1980  Double Fantasy  Με τον Τζον Λένον 1981  Season of Glass  1982  It's Alright (I See Rainbows)   1984  Milk and Honey   Every Man Has a Woman  Δίσκος-αφιέρωμα στη Γιόκο Όνο 1985  Starpeace  1992  Onobox  Συλλογή Walking on Thin Ice  1994  New York Rock  Μιούζικαλ 1996  Rising  Rising Mixes  Remix 1997  A Story  2000  A Blueprint for the Sunrise  EP με τρία τραγούδια, το οποίο συμπεριλήφθηκε στο βιβλίο Yes Yoko Ono 2001  Blueprint for a Sunrise  2007  Yes, I'm a Witch  Remix Open Your Box  2009  Don't Stop Me!  EP Between My Head and the Sky  2010  Mrs. Lennon  Άλμπουμ-αφιέρωμα 2012  Yokokimthurston  Onomix  Remix 2013  Take Me to the Land of Hell  2016  Yes, I'm a Witch Too  Remix

 Αποφθέγματα 
Χαμογέλα στον καθρέφτη. Κάν’ το αυτό κάθε πρωί και θα αρχίσεις να βλέπεις μια τεράστια διαφορά στη ζωή σου.Γιόκο Όνο Γνωμικολογικόν

 Παραπομπές 

 Εξωτερικοί σύνδεσμοι 
 Official site of the Plastic Ono Band
 Artists Against Fracking
Τζον Λένον -Γιόκο Ονο: «Το παιχνίδι δεν τελείωσε ακόμα» The Times Of Change

Κατηγορία:Ιάπωνες τραγουδιστές
Κατηγορία:Ιάπωνες στιχουργοί
Κατηγορία:Βραβευμένοι με Grammy
Κατηγορία:Ιάπωνες ακτιβιστές
Κατηγορία:Ιαπωνέζες ηθοποιοί κινηματογράφου
Κατηγορία:Ιάπωνες πιανίστες
Κατηγορία:Τζον Λένον
Κατηγορία:Οικογένεια Λένον
Κατηγορία:Ιάπωνες φεμινιστές
Κατηγορία:Ιάπωνες σκηνοθέτες κινηματογράφου